CELEX: 62009TN0522
Language: et
Date: 2009-12-21 00:00:00
Title: Kohtuasi T-522/09: 21. detsembril 2009 esitatud hagi — Gemmi Furs versus Siseturu Ühtlustamise Amet — Lemmi-Fashion (GEMMI)

27.2.2010   
            
            
               ET
            
            
               Euroopa Liidu Teataja
            
            
               C 51/43
            
         21. detsembril 2009 esitatud hagi — Gemmi Furs versus Siseturu Ühtlustamise Amet — Lemmi-Fashion (GEMMI)
   (Kohtuasi T-522/09)
   2010/C 51/79
   Hagiavaldus esitati inglise keeles
   
      Pooled
   
   
      Hageja: Gemmi Furs Oy (Loviisa, Soome) (esindaja: advokaat J. Tanhuanpää)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Lemmi-Fashion Vertriebsgesellschaft mbH & Co. Bekleidungs KG (Fritzlar, Saksamaa)
   
      Hageja nõuded
   
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 21. oktoobri 2009. aasta otsus asjas R 1372/2008-4;
            
         
               —
            
            
               jätta Lemmi-Fashion Vertriebsgesellschaft mbH & Co. Bekleidungs KG esitatud vastulause rahuldamata;
            
         
               —
            
            
               lubada registreerida asjaomane kaubamärk „GEMMI” kõigile klassi 25 kuuluvatele kaupadele vastavalt hageja kaubamärgitaotlusele;
            
         
               —
            
            
               mõista kulud, k.a apellatsioonikoja menetlusega seotud kulud välja Siseturu Ühtlustamise Ametilt;
            
         
               —
            
            
               mõista kulud, k.a apellatsioonikoja menetlusega seotud kulud välja Lemmi-Fashion Vertriebsgesellschaft mbH & Co. Bekleidungs KG-lt, kui ta otsustab käesolevasse menetlusse astuda.
            
         
      Väited ja peamised argumendid
   
   
      Ühenduse kaubamärgi taotleja: Gemmi Furs Oy
   
      Asjaomane ühenduse kaubamärk: kaubamärk „GEMMI” kaupadele klassides 18, 24 ja 25
   
      Vastulause aluseks oleva kaubamärgi või tähise omanik: Lemmi-Fashion Vertriebsgesellschaft mbH & Co. Bekleidungs KG
   Vastulause aluseks olev kaubamärk või tähis: Saksa kaubamärgi „LEMMI” registreering kaupadele klassis 25; rahvusvahelise kaubamärgi „LEMMI fashion” registreering kaupadele klassis 25; varasem registreerimata kaubamärk „LEMMI”, mida kasutatakse Saksa kaubanduses rõivaste jaoks
   
      Vastulausete osakonna otsus: jätta vastulause rahuldamata
   
      Apellatsioonikoja otsus: vaidlustatud otsus tühistada ja jätta asjaomane ühenduse kaubamärgi registreerimise taotlus klassi 25 kuuluvate kaupade jaoks rahuldamata
   
      Väited: komisjoni määruse nr 2868/95 (1) eeskirja 19 lõike 2 punkti a alapunktide i ja ii rikkumine, kuna apellatsioonikoda ei ole õigesti ja/või piisavalt käsitlenud varasemaid õigusi; komisjoni määruse nr 2868/95 (2) eeskirja 22 lõike 3 rikkumine, kuna apellatsioonikoda ei ole õigesti ja/või piisavalt hinnanud kasutamise kohta esitatud tõendeid; nõukogu määruse nr 207/2009 artikli 8 lõike 1 punkti b rikkumine, kuna apellatsioonikoda: i) ei ole õigesti hinnanud asjaomaste kaubamärkide sarnasust; ii) ei ole õigesti hinnanud asjaomase avalikkuse tähelepanelikkuse astet; nõukogu määruse nr 207/2009 artikli 75 rikkumine, kuna apellatsioonikoda ei andnud hagejale võimalust esitada oma seisukohad varasemaid kaubamärke puudutavate tõendite kohta; õiguspärase ootuse, võrdse kohtlemise ja seaduslikkuse põhimõtte rikkumine.
   
      (1)  Komisjoni 13. detsembri 1995. aasta määrus (EÜ) nr 2868/95, millega rakendatakse nõukogu määrus nr 40/94 (EÜT L 303, lk 1; ELT eriväljaanne 17/01, lk 189).
   
      (2)  Komisjoni 13. detsembri 1995. aasta määrus (EÜ) nr 2868/95, millega rakendatakse nõukogu määrus nr 40/94 (EÜT L 303, lk 1; ELT eriväljaanne 17/01, lk 189).